sagorsarker/bangla-wikipedia huggingface dataset:
আলেকজান্ডার ক্যাসল

আলেকজান্ডার ক্যাসল বাংলাদেশের ময়মনসিংহ শহরে অবস্থিত একটি ঊনবিংশ শতকীয় প্রাসাদ। আলেকজান্ডার ক্যাসল ময়মনসিংহ শহরের প্রাচীন স্থাপনাসমূহের মধ্যে অন্যতম। শহরের কেন্দ্রস্থরে কোর্ট-কাঁচারীর কাছে এটির অবস্থান।
১৭৮৭ খ্রিষ্টাব্দে স্থাপিত ময়মনসিংহ জেলার প্রতিষ্ঠা শতবার্ষিকী উদ্‌যাপন উপলক্ষে মহারাজা সুকান্ত সুর্যকান্ত আচার্য চৌধুরী এই প্রাসাদটি নির্মাণ করেছিলেন। ১৮৮৯ খ্রিষ্টাব্দে প্রাসাদটি নির্মিত হয়। এতে সে সময় ৪৫ হাজার টাকা ব্যয় হয়েছিল। ভবন নির্মাণে লৌহের ব্যবহারের কারণে এটি জনসাধারণ্যে "লোহার কুঠি" নামেও পরিচিত ছিল। বর্তমানে এটি শিক্ষক প্রশিক্ষণ কলেজের গ্রন্থাগার হিসাবে ব্যবহৃত হচ্ছে। তৎকালীন ভারত সম্রাট সপ্তম অ্যাডওয়ার্ডের পত্নী আলেকজান্দ্রার নামানুসারে ভবনটির নাম করা হয়েছিল ‘আলেকজান্দ্রা ক্যাসেল’। পরবর্তীতে লোকমুখে এটি আলেকজান্ডার ক্যাসেল বা লোহার কুঠির বলে পরিচিতি পায়।
১৮৭৯ সালে ৪৫ হাজার টাকা ব্যয়ে এ জমিতে নির্মাণ করা হয় বাংলো আদলের সুরম্য বাগানবাড়ি লোহার কুঠি বা আলেকজান্দ্রার ক্যাসেল। ক্যাসেলের ভেতরে ছিলো শ্বেত পাথরের ফ্লোর। নির্মাণের পর নানা রাজকীয় আসবাবে ভবনটি সুসজ্জিত করা হয়েছিল। ভবন চত্বরের রয়েছে দীঘি ও বাগান।
আলেকজান্দ্রা ক্যাসেলে ১৯৪৮ সালে ২৭ দশমিক ১৫ একর জমিতে প্রতিষ্ঠা করা হয় টিচার্স ট্রেনিং কলেজ। প্রথমে শ্রেণিকক্ষ হিসেবে ব্যবহৃত হয়। পরবর্তী সময়ে কলেজে বেশ কয়েকটি সুবিশাল ভবন নির্মিত হলে ক্যাসেলের দোতলায় স্থানান্তরিত হয় শিক্ষকদের বাসভবন। তৎপরর্বীতে গ্রন্থাগার হিসেবে ব্যবহৃত হয়ে আসছে আলেকজান্দ্রা ক্যাসেল। ৮ কক্ষ বিশিষ্ট ভবনে রয়েছে প্রায় ১৫,০০০ গ্রন্থ। একসময় আলেকজান্দ্রা ক্যাসেলের চারপাশে দৃষ্টিনন্দন সীমানা প্রাচীর থাকলেও পরবর্তীকালে ধ্বংসস্তুপে পরিণত হয়। টিচার্স ট্রেনিং কলেজ কর্তৃপক্ষ অবাধ যাতায়াত ও সংরক্ষণে একটি অংশে তারের বেড়া স্থাপন করলেও সিংহভাগ রয়ে গেছে অরক্ষিতই।
বহু বরেণ্য ব্যক্তি এই প্রাসাদে অবস্থান করেছেন। মহারাজার আমন্ত্রণে ১৯২৬ সালের ১৫ ফেব্রুয়ারি বিশ্বকবি রবীন্দ্রনাথ ঠাকুর ময়মনসিংহে আসেন। সেসময় কবির সফরসঙ্গী ছিলেন তার পুত্র রথীন্দ্রনাথ, পুত্রবধূ প্রতিমা দেবী, দীনেন্দ্রনাথ ঠাকুর, ইতালির অধ্যক্ষ জোসেফ তুচি প্রমুখ। ১৯ ফেব্রুয়ারি পর্যন্ত চার দিন কবি গুরু সূর্যকান্তের বাগান বড়ি আলেকজান্দ্রা ক্যাসেলে অবস্থান নেন। কবিগুরু রবীন্দ্রনাথ ঠাকুর আলেকজান্দ্রা ক্যাসেলে অবস্থানকালে একটি বিশালাকার বৃক্ষতলে বসে অনেক কবিতা রচনা করেছেন। একই বছর মহাত্মা গান্ধী এসেছিলেন। এখানে আরো পদার্পণ করেছিলেন লর্ড কার্জন, চিত্তরঞ্জন দাশ, নওয়াব স্যার সলিমুল্লাহ, কামাল পাশা, মৌলভী ওয়াজেদ আলী খান পন্নী, নেতাজী সুভাষ চন্দ্র বসু প্রমুখ।
কার্লোস ফুয়েন্তেস

কার্লোস ফুয়েন্তেস মাচাস () (জন্ম: ১১ই নভেম্বর, ১৯২৮; মৃত্যু: ১৫ই মে, ২০১২) একজন মেক্সিকীয় কথাসাহিত্যিক এবং বিংশ শতাব্দীর ল্যাটিন আমেরিকান সাহিত্যের অন্যতম পুরোধা। যদিও তিনি স্প্যানিশ ভাষায় লিখতের তবু ইংরেজি সহ বহু ভাষায় অনূদিত হওয়ার কারণে তার রচনাবলী বিশ্বব্যাপী পরিচিতি ও পাঠকপ্রিয়তা লাভ করেছে। তিনি ল্যাটিন আমেরিকার জীবিত পণ্ডিতব্যক্তিদের মধ্যে অন্যতম। বিষয়টি বহু বছর ধরে আলোচিত হলেও তাকে নোবেল পুরস্কার দেয়া হয়নি, তবু গার্সিয়া মার্কেস, ওক্তাভিও পাস, বার্গাস ইয়োসা প্রমুখের সঙ্গে একই কাতারে তার নাম উচ্চারিত হয়ে থাকে। তিনি একই সঙ্গে সাংবাদিক, নাট্যকার, বুদ্ধিজীবী এবং পেশাদার কূটনীতিক হিসাবে পরিচিত ছিলেন। তার কয়েকটি উল্লেখযোগ্য গ্রন্থ হলো: "হোয়্যার দ্য এয়ার ইজ ক্লিনার" (১৯৫৮), "দ্য ডেথ অব আর্তেমো ক্রুজ" (১৯৬২), "এ চেইঞ্জ অব স্কিন" (১৯৬৭), "তেরা নোস্ত্রা" (১৯৭৫), "দ্য হাইড্রা হেড" (১৯৭৮), "দ্য ওল্ড গ্রিঙ্গো" (১৯৮৫), "দ্য ক্যামপেইন" (১৯৯০) প্রভৃতি।
স্যামসন এইচ চৌধুরী

স্যামসন এইচ চৌধুরী (জন্ম: ২৫ সেপ্টেম্বর, ১৯২৫ - মৃত্যু: ৫ জানুয়ারি, ২০১২) বাংলাদেশের বিশিষ্ট ব্যবসায়ী ও শিল্পপতি ছিলেন। শীর্ষস্থানীয় এ শিল্পোদ্যোক্তা স্কয়ার গ্রুপের চেয়ারম্যান ছিলেন।
স্যামসন এইচ চৌধুরীর জন্ম ১৯২৫ সালের ২৫ সেপ্টেম্বর গোপালগঞ্জ জেলায়। তার বাবা ইয়াকুব হোসাইন চৌধুরী ও মা লতিকা চৌধুরী। তার স্ত্রীর নাম অনিতা চৌধুরী। তার তিন ছেলে - অঞ্জন চৌধুরী, তপন চৌধুরী ও স্যামুয়েল চৌধুরী। 
১৯৩০-৪০ সাল পর্যন্ত তিনি কলকাতার বিষ্ণুপুর উচ্চবিদ্যালয়ে পড়াশোনা করেন। এখান থেকেই তিনি সিনিয়র কেমব্রিজ ডিগ্রি অর্জন করেন। এরপর তিনি হার্ভার্ড ইউনিভার্সিটি স্কুল থেকে ব্যবস্থাপনা বিষয়ে ডিপ্লোমা ডিগ্রি লাভ করেন।
স্যামসন এইচ চৌধুরীর বাবা ছিলেন আউটডোর ডিসপেনসারির মেডিক্যাল অফিসার। বাবার পেশার সুবাদে ছোটবেলা থেকেই ঔষুধ নিয়ে তিনি নাড়াচাড়া করেছেন। ভারত থেকে শিক্ষাজীবন শেষ করে ফিরে আসেন তৎকালীন পূর্ব পাকিস্তানের পাবনার আতাইকুলা গ্রামে। ১৯৫২ খ্রিষ্টাব্দে চিন্তাভাবনা করে তিনি 'ফার্মেসি'কেই ব্যবসায় হিসেবে বেছে নিলেন; গ্রামের বাজারে দিলেন ছোট একটি দোকান। ১৯৫৮ খ্রিষ্টাব্দে যুক্তফ্রন্ট সরকার তখন ক্ষমতায় থাকাকালীন সময়ে পেয়ে যান ওষুধ কারখানা স্থাপনের একটা লাইসেন্স। তিনিসহ আরো তিন বন্ধুর সঙ্গে মিলে প্রত্যেকে ২০ হাজার টাকা করে মোট ৮০ হাজার টাকায় পাবনায় কারখানা স্থাপন করলেন স্কয়ার ফার্মাসিউটিক্যালস। স্কয়ারের নামকরণও করা হয়েছিল চার বন্ধুর প্রতিষ্ঠান হিসেবে। তাই এর লোগোও তাই বর্গাকৃতির। ১৯৫৮ খ্রিষ্টাব্দের স্থাপিত প্রতিষ্ঠানটিতে বর্তমানে ৩০ হাজার শ্রমিক কর্মরত। শুধু ঔষুধেই নয়, এই শিল্প গ্রুপের ব্যবসায় সম্প্রসারিত হয়েছে প্রসাধনসামগ্রী, টেক্সটাইল, পোশাক তৈরী, কৃষিপণ্য, তথ্যপ্রযুক্তি, স্বাস্থ্যসেবা এমনকি মিডিয়াতেও। তিনি দেশের অন্যতম বেসরকারি টেলিভিশন চ্যানেল মাছরাঙার চেয়ারম্যান ছিলেন। স্কয়ার গ্রুপ ২০০৯-১০ অর্থবৎসরে জাতীয় রাজস্ব বোর্ড কর্তৃক "সেরা করাদাতা" নির্বাচিত হয়েছিলো।
পাবনার কাশিপুরস্থ খামারবাড়ী এস্ট্রাসে স্যামসন এইচ চৌধুরীকে সমাহিত করা হয়। সমাহিত করার পূর্বে ধর্মীয় আচার-অনুষ্ঠান অনুযায়ী বিশেষ প্রার্থনা করা হয়। সমাহিত করার মুহূর্তে পরিবারের সকল সদস্যবৃন্দসহ স্কয়ার পরিবারের শীর্ষস্থানীয় কর্মকর্তাবৃন্দ উপস্থিত ছিলেন।
দেশের বেসরকারি খাতে শিল্প স্থাপন, পণ্য উৎপাদন, কর্মসংস্থান সৃষ্টি এবং জাতির আয় বৃদ্ধিসহ সামগ্রিকভাবে জাতীয় অর্থনীতিতে অবদান রাখার কারণে ২০১০ খ্রিষ্টাব্দে সরকার ৪২ জন ব্যক্তিকে বাণিজ্যিকভাবে গুরুত্বপূর্ণ ব্যক্তি সিআইপি (শিল্প) নির্বাচন করে। তন্মধ্যে বৃহৎ শিল্পগোষ্ঠীর ১৮ জনের মধ্যে একজন ছিলেন স্যামসন এইচ চৌধুরী।
কৌন বনেগা ক্রোড়পতি

কৌন বনেগা ক্রোড়পতি (, ; জনপ্রিয়-পরিচিতি কেবিসি নামে) এটি একটি ভারতীয় রিয়ালিটি / গেম শো, যেটি যুক্তরাজ্যের গেম শো হু ওয়ান্টস টু বি এ মিলিয়নেয়ার? এর উপর ভিত্তি করে উপস্থাপন, যার সর্বাধিক £ ১ মিলিয়ন নগদ পুরস্কার অফার দেয়া হয়। প্রথম প্রদর্শন শুরু ২০০০ সালে এবং অমিতাভ বচ্চন উপস্থাপন করেছিলেন এবং এটিই অমিতাভ বচ্চনের প্রথম ভারতীয় টেলিভিশনে উপস্থাপনা. যা ভারতের দর্শকদের কাছে প্রাপ্তি ছিল ভালো জনপ্রিয়তা।
৫ আগস্ট ২০০৫-এ এই শো'টি পুনরায় শুরু করা হয় এবং নতুন করে মান দেওয়া হয় "কৌন বনেগা ক্রোড়পতি দ্বিতীয়" (Kaun Banega Crorepati the Second / কেবিসি ২) যেখানে চূড়ান্ত পুরস্কার পরিমাণ ২ কোটি টাকা দ্বিগুন ছিল। এটা স্টার প্লাস নিজ উদ্যোগে করেছিল, উপস্থাপনা করেন অমিতাভ বচ্চন, কিন্তু ২০০৬ সালে তিনি খুবই অসুস্থ হয়ে পড়েন। জনাব বচ্চন ৮৫ পর্ব মধ্যে ৬১ পর্ব পর্যন্ত উপস্থাপনা করার পর তিনি আরও বেশি অসুস্থতা উপলব্ধি করেন। এবং তিনি অসুস্থতার কথা ঘোষণা করেন, কিন্তু যখন তিনি সুস্থতা লাভ করবেন তখন তাকে অবশিষ্ট ২৪ পর্বের কাজ করে দেবেন, স্টার টিভি এই সিদ্ধান্ত মেনে নিয়েছে।
স্টার টেলিভিসন এই শো'র তৃতীয় মৌসুমে উপস্থাপনা করার আমন্ত্রণ জানায় শাহরুখ খানকে। খান তার কর্মজীবন এর শীর্ষ সময়ে তখন ছিল এবং অমিতাভ বচ্চন একটি আদর্শ হিসাবে শো'র প্রতিস্থাপন জন্য বিবেচিত ছিলেন। কেবিসি ২ এর মতো কেবিসি ৩ এর সর্বাধিক ২ কোটি টাকা (আনুমানিক $ ৪৩০.০০০ ডলার) পুরস্কার পরিমাণ ব্যবহৃত হয়েছিল। তৃতীয় মৌসুম শুরু ২২ জানুয়ারি ২০০৭ এবং শেষ হয় ১৯ এপ্রিল ২০০৭ একটি বিশেষ লয়ের সাথে।
br /> রাণী মুখার্জী
জার্মান বিশ্ববিদ্যালয় উৎকর্ষ উদ্যোগ

জার্মান বিশ্ববিদ্যালয় উৎকর্ষ উদ্যোগ জার্মানির শিক্ষা মন্ত্রণালয় এবং জার্মান গবেষণা ফাউন্ডেশন কর্তৃক গৃহীত একটি উদ্যোগ। এর লক্ষ্য জার্মান বিশ্ববিদ্যালয়সমূহে গবেষণা এবং বৈজ্ঞানিক শিক্ষার উপযোগী অনুকূল পরিবেশ সৃষ্টি করা, আন্তঃবিশ্ববিদ্যালয় এবং বিভিন্ন বিশ্ববিদ্যালয়ের বিভাগসমূহের মধ্যে সম্পর্কোন্নয়ন, গবেষণার ক্ষেত্রে আন্তর্জাতিক সহায়তাকে বলিষ্ঠ করা এবং জার্মান বিশ্ববিদ্যালয়সমূহের আন্তর্জাতিক ভাবমূর্তির উন্নতি করা। জার্মানির কেন্দ্রীয় সরকার এবং প্রাদেশিক সরকারসমূহের মধ্যে দীর্ঘদিন আলোচনার ফলস্বরূপ এই উদ্যোগ।
জার্মান বিশ্ববিদ্যালয় উৎকর্ষ উদ্যোগকে যুক্তরাজ্যের রাসেল গ্রুপের সাথে তুলনা করা যেতে পারে। এই উদ্যোগ কার্যত জার্মান গবেষণা ফাউন্ডেশন এবং জার্মান বিজ্ঞান ও মানবিক পরিষদ কর্তৃক পরিচালিত হয়। জার্মানির প্রায় ৩০টি বিশ্ববিদ্যালয় এই উদ্যোগের অন্তর্ভুক্ত। গবেষণা ও বিজ্ঞান শিক্ষাকে ত্বরাণ্বিত করার জন্য এগুলো বার্ষিক অনুদান লাভ করে। অনুদান তিন ধরনের হতে পারে:
প্রথম ধরনের অনুদান: এই অনুদান জার্মানির বিশ্ববিদ্যালয়গুলোর তরুণ বিজ্ঞানী এবং পিএইচডি শিক্ষার্থীদের জন্যে প্রায় ৪০টি গবেষণাকেন্দ্র স্থাপনের জন্য প্রদান করা হবে। এর মূল্য বার্ষিক দশ লক্ষ ইউরো।
দ্বিতীয় ধরনের অনুদান: প্রায় তিরিশটি “ক্লাস্টার অফ এক্সেলেন্স” বা উৎকর্ষী গুচ্ছ সৃষ্টিতে এই অনুদান ব্যয় করা হবে। এই গুচ্ছগুলো বিশ্ববিদ্যালয়সমূহকে জার্মানির শ্রেষ্ঠ গবেষণা ও ব্যবসা প্রতিষ্ঠানের সাথে যুক্ত করবে। এই গুচ্ছগুলো বার্ষিক প্রায় ৬৫ লক্ষ ইউরো লাভ করবে।
তৃতীয় ধরনের অনুদান: জার্মানির শ্রেষ্ঠ নয়টি বিশ্ববিদ্যালয় তাদের “ভবিষ্যৎ পরিকল্পনার” জন্য এই অনুদান লাভ করবে। বিশ্ববিদ্যালয়গুলোতে উচ্চমানসম্পন্ন গবেষণা কার্যক্রমকে উৎসাহিত করার জন্যই এই অনুদানের প্রবর্তন করা হয়েছে। এই অনুদানটি আন্তর্জাতিক গণমাধ্যম এবং শিক্ষাক্ষেত্রে ব্যাপক সমর্থন ও প্রশংসা লাভ করেছে।
আগামী পাঁচ বছরে অতিরিক্ত ১৯০ কোটি ইউরো এই বিশ্ববিদ্যালয়গুলো লাভ করবে। এই অর্থের অধিকাংশই বহন করবে কেন্দ্রীয় সরকার। জার্মান বিজ্ঞান ও মানবিক পরিষদ তৃতীয় ধরনের অনুদানটি প্রদান করে। জার্মান গবেষণা ফাউন্ডেশন প্রথম ও দ্বিতীয় ধরনের অনুদান প্রদান করে।
ইলেকট্রোকার্ডিওগ্রাফি

ইলেকটরোকার্ডিয়গ্রাফি বা ইসিজি (;) হলো একটি হৃৎপিণ্ডের রোগ শনাক্তকরণ পদ্ধতি যাতে মানব দেহের হৃৎপিণ্ডের কার্যকলাপ কার্ডিওগ্রাফের সাহায্যে ইলেক্ট্রনিক উপায়ে নিরূপণ ও ধারণ করা হয়। কার্ডিওগ্রাফ মানব দেহের উপরিতলের বৈদ্যুতিক বিভব পরিমাপ করে এবং কিছু সময়ের জন্য হৃৎপিণ্ডের পেশীসমূহের কার্যকলাপ সংশ্লিষ্ট বৈদ্যুতিক প্রবাহের একটি ধারাবাহিক রেকর্ড ধারণ করে। স্বাভাবিক হৃৎপিন্ডের সঙ্গে পরীক্ষাধীন হৃৎপিণ্ডের প্রাপ্ত রেকর্ড তুলনা করে কোন অস্বাভাবিকতা থাকলে তা নিরূপণ করা হয়। এই রেকর্ড একটি গ্রাফ আকারে পাওয়া যায়।
জার্মান "এলেকতরোকার্দিওগ্রাম" থেকে ইকেজি বা ইসিজি নাম আসে।
শব্দটি গ্রীক " ইলেক্ট্রো " থেকে উদ্ভূত, যার অর্থ বৈদ্যুতিক ক্রিয়াকলাপ সম্পর্কিত; " কর্ডিয়া ", যার অর্থ হৃদয়; এবং " গ্রাফ ", যার অর্থ "লিখতে"।
রায়ান স্টার

রায়ান স্টার () (জন্ম: ৭ই জানুয়ারি, ১৯৭৮) নিউ ইয়র্কের লং আইল্যান্ডবাসী থেকে একজন মার্কিন গায়ক যিনি একই সঙ্গে গীতিকার এবং সুরকার। তিনি সিবিএস চ্যানেলের "" শোর রিয়ালিটি টেলিভিশনের একজন প্রতিযোগী ছিলেন।
স্টার এর জন্ম হয় রায়ান স্টার কুলচিন্সকি হিসেবে হান্টিংটন, নিঊ ইয়র্ক এ। তিনি বড় হয়ে ওঠেন ডিক্স হিল এ। তিনি ১৪ বছর বয়সে স্টেজ নামে তার প্রথম ব্যান্ড গঠন করেন। সেই ব্যান্ড ২০০৪ সালে ম্যাভেরিক রেকর্ডস এর অধীনে তাদের নিজেদের নামে প্রথম ব্যান্ড গঠন করেন। হাই স্কুলে থাকাকালীন ব্যান্ডটি মার্কারী লাউঞ্জ বাজাত। যখন ব্যান্ড বিভক্ত হয়, স্টার হয়ে ওঠে একক শিল্পী এবং ২০০৫ সালে তার স্বাধীনভাবে তৈরিকৃত অভিষেক একক অ্যালবাম প্রকাশ করেন যার নাম ছিল "Songs from the Eye of an Elephant"।
স্টার সিবিএস এর রিয়ালিটি শো "রক স্টার" এর প্রতিযোগী ছিলেন। টমি লি এর ব্যান্ড সুপারনোভা একজন লিড সিঙ্গার খুঁজছিল। শোতে রায়ান ধারাবাহিকভাবে সুস্বর এবং চলন্ত পিয়ানো দোলান থেকে তার বিভিন্ন স্টাইল দেখিয়েছিল। কয়েক দিন পর শো এর প্রযোজক মার্ক বার্নেট রায়ান এবং হাউস ব্যান্ডের ক্যারিয়ার উন্মোচনের জন্য সাহায্য করেন। তিনি তার ভক্তদের এসএমএস ভোটের মাধ্যমে ১১ সপ্তাহ পর শো তে ফিরে আসেন।
আটলান্টিক রেকর্ডস জুন ১৬, ২০০৯ তারিখে "লাস্ট ট্রেন হোম" নামে একটি অ্যালবাম প্রকাশ করে, যাতে স্টার এর ৪ টি গান ছিল। স্টার এর দ্বিতীয় অ্যালবাম, "" ,আগস্ট এর ৩ তারিখ মুক্তি পায় যেটি নিউ ইয়র্ক শহরের আর্ভিং প্লাজায় সম্পূর্ণ সফল হয়।
তার গাওয়া ফক্স চ্যানেলের টিভি সিরিজ "লাই টু মি" এর টাইটেল গান ব্র্যান্ড নিউ ডে এর জন্য তিনি ২০০৯ সালের মে মাসে বি.এম.আই টিভি মিউজিক এওয়ার্ড লাভ করেন।
এই সকল গান রায়ান স্টার এর নিজস্ব অ্যালবাম নয় বরং অন্য অ্যালবাম এ মুক্তি পেয়েছে।
শাখারভ পুরস্কার

শাখারভ পুরস্কার বিশিষ্ট পরমাণু বিজ্ঞানী, ভিন্নমতাবলম্বী এবং সোভিয়েত হাইড্রোজেন বোমার জনক হিসেবে পরিচিত ব্যক্তিত্ব আন্দ্রে শাখারভের সম্মানার্থে প্রবর্তিত পুরস্কার। পুরস্কারটির পুরো নাম হলো "মুক্তচিন্তায় শাখারভ পুরস্কার"।
মানবাধিকারকে সমুন্নত রাখতে এবং মুক্তচিন্তাকে প্রস্ফুটিত করতে যিনি বা যে সকল প্রতিষ্ঠান জীবন-সংগ্রাম করছে তাদেরকে সম্মানিত করতে এ পুরস্কার দেয়া হয়। মানব অধিকার ও স্বাধীনতা বিষয়ে আজীবন সোচ্চার ছিলেন আন্দ্রে শাখারভ। তাই তার নামকে চিরভাস্বর করে রাখতে জীবিতকালেই ১৯৮৫ সালের ডিসেম্বর মাসে ইউরোপীয় সংসদ বার্ষিক ভিত্তিতে শাখারভ পুরস্কার প্রবর্তনের ঘোষণা দেয়। পরবর্তীতে ১৯৮৮ সালের ডিসেম্বর থেকে সাংবাৎসরিকভাবে মানবাধিকার ও মুক্তচিন্তার মৌলিক বিকাশে অবদানের জন্য পৃথিবীর বিভিন্ন প্রান্তে অবস্থানরত ব্যক্তি কিংবা সংগঠনকে এ পুরস্কার প্রদান করা হচ্ছে।
ইউরোপীয় ইউনিয়নের "বৈদেশিক সম্পর্ক বিভাগ" এবং "উন্নয়ন বিভাগের" সদস্যদের মাধ্যমে সংক্ষিপ্ত আকারে পুরস্কারের জন্য একাধিক ব্যক্তি বা সংস্থাকে প্রাথমিকভাবে মনোনীত করা হয়। প্রতি বছরের অক্টোবর মাসে পুরস্কার বিজয়ী ব্যক্তি বা সংস্থার নাম ঘোষণা করা হয়। ২০১০ সাল পর্যন্ত পুরস্কারের মূল্যমান ৫০,০০০ ইউরো ধার্য করা হয়েছে।
শাখারভ পুরস্কার সচরাচর প্রতি বছর ১০ই ডিসেম্বর তারিখে নির্ধারিত ব্যক্তি বা সংস্থাকে আনুষ্ঠানিকভাবে ফ্রান্সের স্ত্রাসবুরে অবস্থিত ইউরোপীয় সংসদের অভ্যন্তরে প্রদান করা হয়। ১৯৪৮ সালের এই তারিখে জাতিসংঘের সাধারণ পরিষদে মানবাধিকারের সর্বজনীন ঘোষণাপত্র অনুমোদিত হয় যা বিশ্বের সর্বত্র মানবাধিকার দিবস হিসেবে প্রতিপালিত হয়।
১৯৮৮ সালে যৌথভাবে দক্ষিণ আফ্রিকার অবিসংবাদিত জননেতা নেলসন মান্ডেলা এবং সোভিয়েত ইউনিয়নের ভিন্নমতাবলম্বী আনাতোলী মার্চেঙ্কো-কে পুরস্কার প্রদানের মাধ্যমে শাখারভ পুরস্কারের সূচনা হয়। সর্বশেষ ২০১১ সালে আরব বিশ্বের আরব বসন্ত নামে খ্যাত গণআন্দোলনে অংশগ্রহণকারী - আসমা মাহফুজ, আহমেদ আল-সেনুস্সি, রজন জাইতোনেহ, আলী ফারজাত, মোহামেদ বুয়াজিজি-কে প্রদান করা হয়। এছাড়াও, ১৯৯২ সালে আর্জেন্টিনার "মাদার্স অব দ্য প্লাসা দে মাইয়ো সংস্থাকে" শাখারভ পুরস্কারের ইতিহাসে প্রথম প্রাতিষ্ঠানিকভাবে পুরস্কৃত করা হয়।
বাবা আদম মসজিদ

বাবা আদম মসজিদ () বাংলাদেশের মুন্সীগঞ্জ জেলায় অবস্থিত একটি প্রাচীন মসজিদ, যা ১৪৮৩ সালে নির্মিত। মালিক কাফুর কর্তৃক জামে মসজিদ হিসেবে মসজিদটি নির্মিত হয়। এ মসজিদে নিয়মিত জামাতে নামাজ আদায় করা হয়। মসজিদের চত্বরে বাবা আদম শহীদের মাজার অবস্থিত। ১৯৪৮ খ্রিষ্টাব্দ থেকে বাংলাদেশ প্রত্নতত্ত্ব অধিদপ্তর এ স্থাপনার তত্ত্বাবধান করছে।
বাবা আদম শহীদ মসজিদটি বাংলাদেশের মুন্সীগঞ্জ জেলার সদর উপজেলার দরগাবাড়ি গ্রামে অবস্থিত।
বাবা আদম স্থানীয় অত্যাচারী হিন্দু রাজাদের যুদ্ধে শহীদ হোন। ১৪৮৩ খ্রিষ্টাব্দে বিক্রমপুরের শাসক মহান মালিক কাফুরশাহ বাবা আদমের নামে একটি চমৎকার মসজিদ নির্মাণ করেন।
এ মসজিদের ছাদে ৬টি গম্বুজ রয়েছে। উত্তর-দক্ষিণে বিস্তারিত ভিত্তি এলাকা দৈর্ঘ্যে ৪৩ ফুট এবং প্রস্থে ৩৬ ফুট। এর দেয়াল ইটে নির্মিত যা প্রায় ৪ ফুট প্রশস্থ। ইটের আকার ১০ ইঞ্চি, ৭ ইঞ্চি, ৬ ইঞ্চি ও ৫ ইঞ্চি। এগুলো লাল পোড়ামাটির ইট। সম্মুখভাগে তিনটি খিলানাকৃতির প্রবেশ পথ রয়েছে যার মাঝেরটি বর্তমানে ব্যবহৃত হয়। অভ্যন্তরভাগে পশ্চিম দেয়ালে তিনটি মেহরাব রয়েছে আর পূর্ব দেয়ালে রয়েছে আরবি লিপিতে উৎকীর্ণ একটি শিলাফলক। 
ভারতবর্ষ প্রত্নতত্ত্ব জরিপ বিভাগ ১৯০৯ সালে একবার এ মসজিদটি সংস্কার করে সংরক্ষণের উদ্যোগ নেয়। কিন্তু এরপর আর কোনো কাজ হয়নি। ১৯৯১ সালে লোহার সীমানা বেড়া দেয় বাংলাদেশ প্রত্নতত্ত অধিদপ্তর।
১৯৯১ সালে বাংলাদেশ ডাক বিভাগ বাবা আদম মসজিদের ছবি সংবলিত একটি ডাকটিকিট প্রকাশ করেছে।
নীলকণ্ঠ পাখি

নীলকণ্ঠ (বৈজ্ঞানিক নাম: "Coracias benghalensis") হল একটি মাঝারি আকারের পাখি, যা ভারতীয় উপমহাদেশ এবং আশেপাশের অঞ্চল ও মধ্যপ্রাচ্যের বিভিন্ন দেশে দেখা যায়। এটি "Coraciidae" পরিবারভুক্ত। এরা প্রধানত খোলামেলা বনাঞ্চল, কৃষিজমি ও গ্রামাঞ্চলে বিচরণ করে। বাংলাদেশের বিভিন্ন অঞ্চলে এটি থোড়মোচা, কেওয়া, নীলাচল, নীলাঘুঘু ও নীলকবুতর ইত্যাদি নামেও পরিচিত। 
নীলকণ্ঠ পাখির দেহের প্রধান রঙ নীল, এবং এর পাখায় গাঢ় ও হালকা নীলের সংমিশ্রণ দেখা যায়। পাখনায় বেগুনি এবং বাদামি রঙের ছোঁয়াও বিদ্যমান থাকে। প্রাপ্তবয়স্ক নীলকণ্ঠ পাখির দৈর্ঘ্য প্রায় ২৬ থেকে ৩৩ সেন্টিমিটার এবং এর ওজন গড়ে ১৬০-১৭৫ গ্রাম হয়ে থাকে। 
নীলকণ্ঠ পাখি এশিয়ার বিভিন্ন দেশে পাওয়া যায়। ভারতীয় উপমহাদেশের ভারত, বাংলাদেশ, পাকিস্তান, নেপাল, ভুটান, শ্রীলঙ্কা এবং মধ্যপ্রাচ্যের সৌদি আরব, ইরাক, ইরান, ওমান, আরব আমিরাত, কুয়েত, ইত্যাদি দেশে এদের দেখা যায়। 
এটি সাধারণত খোলামেলা জমি, বনাঞ্চল, কৃষি খেত ও গ্রামাঞ্চলে বসবাস করে। শহরের আশেপাশেও এই পাখি দেখা যায়। তাছাড়া মরা খেজুর, তাল, নারকেল, ইত্যাদি গাছে বাসা বানাতে দেখা যেত এদের। বাংলাদেশের সিলেট ও চট্টগ্রামের পাহাড়ি অঞ্চলে একসময়ে প্রচুর নীলকন্ঠ পাখি দেখা যেত কিন্তু বর্তমানে এটি বিলুপ্তির পথে। 
এই পাখি মূলত পতঙ্গভূক, তবে ছোট সরীসৃপ ও উভচরও খেয়ে থাকে। নীলকণ্ঠ সাধারণত শিকার ধরার জন্য উঁচু ডালে বসে অপেক্ষা করে এবং শিকার দেখতে পেলেই দ্রুত নেমে গিয়ে ধরে ফেলে। এর প্রধান খাদ্য তালিকায় ঘাসফড়িং, পোকামাকড়, ছোট ব্যাঙ ও টিকটিকি অন্তর্ভুক্ত। 
নীলকণ্ঠ সাধারণত গাছের ফোকরে বাসা বাঁধে এবং বছরে একবার ডিম পাড়ে। প্রজনন মৌসুম বসন্ত ও বর্ষাকালে স্ত্রী ও পুরুষ উভয় পাখি মিলে বাসা তৈরি করে। বাসা তৈরির দুই-তিন দিন পরেই স্ত্রী নীলকণ্ঠকে ডিম দিতে দেখা যায়। একটি স্ত্রী নীলকণ্ঠ ৩-৪টি ডিম পাড়ে এবং তা থেকে ১৭-২০ দিনের মধ্যে বাচ্চা ফুঁটে বের হয়। 
নীলকণ্ঠ পাখির সংখ্যা তুলনামূলকভাবে স্থিতিশীল এবং এটি IUCN দ্বারা ন্যূনতম বিপদগ্রস্ত (Least Concern) হিসেবে চিহ্নিত। তবে বনভূমি ধ্বংস ও কৃষিজমিতে রাসায়নিক কীটনাশক ব্যবহারের কারণে এদের সংখ্যা কিছুটা কমেছে।
ঢাকা স্কুল অব ইকোনমিক্স

ঢাকা স্কুল অব ইকোনমিক্স ঢাকা বিশ্ববিদ্যালয়ের সামাজিক বিজ্ঞান অনুষদের একটি উচ্চ শিক্ষা প্রতিষ্ঠান। ২০১০ সালে এটি ঢাকায় স্থাপিত হয়। এখানে স্নাতক, স্নাতকোত্তর,এমফিল ও পর্যায়ক্রমে পিএইচডি পর্যায়ের ডিগ্রী দেয়া হয়। ২০১২ সালের ফেব্রুয়ারি মাসে নয় মাসব্যাপী পোস্ট গ্র্যাজুয়েট ডিপ্লোমা কোর্স প্রবর্তনের মাধ্যমে এর শিক্ষা কাযক্রম শুরু হবে। অদূরভবিষ্যতে পরিবেশ অর্থনীতিতে দুই বছরের মাস্টার্স কোর্স প্রবর্তনের পরিকল্পনা গ্রহণ করা হয়েছে। এটি ঢাকা বিশ্ববিদ্যালয়ের অঙ্গীভূত হিসাবে স্বীকৃত। এই শিক্ষা প্রতিষ্ঠানটি একটি ফাউন্ডেশনের মাধ্যমে ট্রাস্টি বোর্ডের আওতায় এর কার্যক্রম পরিচালিত হবে। অর্থনীতিবিদ কাজী খলীকুজ্জমান আহমদ গভর্নিং কাউন্সিল ও একাডেমিক কাউন্সিলের প্রথম চেয়ারম্যান হিসেবে দায়িত্ব পালন করছেন।
ঢাকা স্কুল অব ইকোনমিকসে যে প্রোগ্রামে চালু রয়েছে। প্রোগ্রামগুলো-
এছাড়াও ডিপ্লোমা ও সার্টিফিকেট কোর্সে-এরিয়া এনভাইরনমেন্টাল ইকোনমিকস, এপ্লাইড ইকোনমেটরিকস, কম্পিউটার এপ্লিকেশন ইকোনমিকস, ইকোনমিকস অব ক্লাইমেট চেঞ্জ প্রভৃতি কোর্স রয়েছে।
রাজু বন গয়া জেন্টলম্যান

রাজু বন গয়া জেন্টলম্যান () হচ্ছে ১৯৯২ সালে মুক্তিপ্রাপ্ত একটি ভারতীয় হিন্দি ভাষার চলচ্চিত্র। চলচ্চিত্রটি পরিচালনা করেছিলেন আজিজ মির্জা। এটিতে অভিনয় করেছেন শাহরুখ খান, জুহি চাওলা, নানা পাটেকর ও অমৃত সিং। ছবিতে শাহরুখ রাজ মাথুর ভূমিকায় অভিনয় করেন, যিনি একজন তরুণ ইঞ্জিনিয়ারিং স্নাতক করে দার্জিলিং থেকে মুম্বই আসে একজন বড় ইঞ্জিনিয়ার হওয়ার প্রত্যাশায়। ছবিটি মুক্তি দেয়া হয় জুহি চাওলার ২৫তম জন্মদিনে।
দিল আশনা হ্যায়

দিল আশনা হ্যায় () ১৯৯২ সালের একটি বলিউড চলচ্চিত্র। চলচ্চিত্রটি প্রযোজনা ও পরিচালনা করেছেন অভিনেত্রী হেমা মালিনী। চলচ্চিত্রটিতে বিভিন্ন চরিত্রে অভিনয় করেছেন জীতেন্দ্র, ডিম্পল কাপাদিয়া, অমৃত সিং, সনু ওয়ালিয়া, কবির বেদী, শাহরুখ খান ও দিব্যা ভারতী।
জি মিউজিক
কিং আঙ্কেল

কিং আঙ্কেল () এটি ১৯৯৩ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন রাকেশ রোশন। নাম ভূমিকায় অভিনয় করেছেন জ্যাকি শ্রফ সাথে আছেন শাহরুখ খান, অনু আগারওয়াল, পরেশ রাওয়াল, দেবেন বর্মা ও নাগমা। ছবিটি হিন্দি ও উর্দু দুটি ভাষাতে মুক্তি দেয়া হয়।
জামানা দিওয়ানা

জমানা দিওয়ানা (; ) এইটি ১৯৯৫ সালের একটি বলিউড চলচ্চিত্র। ছবিটি পরিচালনা করেছেন রমেশ সিপ্পি। ছবিটিতে অভিনয় করেছেন জিতেন্দ্র, শত্রুঘ্ন সিনহা, শাহরুখ খান, রবীনা ট্যান্ডন, অনুপম খের ও প্রেম চোপড়া।
জাতিসংঘ সাধারণ পরিষদ

জাতিসংঘ সাধারণ পরিষদ () জাতিসংঘের প্রধান ৬টি শাখার মধ্যে অন্যতম। বৈশ্বিকভাবে এটি সাধারণ পরিষদ নামে পরিচিত। এটিই একমাত্র পরিষদ যেখান জাতিসংঘের সদস্যভূক্ত সকল রাষ্ট্র সমমর্যাদা ও প্রতিনিধিত্বের অধিকারী হিসেবে অবস্থান করে।
সাধারণ পরিষদ নিউইয়র্কে জাতিসংঘের সদর দফতরে অবস্থিত। ১৯৮৮ সালের ডিসেম্বরে, ইয়াসির আরাফাতের শুনানির জন্য সুইজারল্যান্ডের জেনেভা নেশনস প্রাসাদে সাধারণ পরিষদ তাদের ২৯তম অধিবেশনের আয়োজন করে।
জাতিসংঘ সনদের ৯নং অনুচ্ছেদ থেকে ২২নং অনুচ্ছেদে বর্ণিত বিষয়াবলির আলোকে সাধারণ পরিষদের গঠন, ক্ষমতা, কার্যাবলি ইত্যাদি নিয়ে আলোচনা করা হয়েছে।
জাতিসংঘের সকল সদস্য রাষ্ট্র নিয়ে সাধারণ পরিষদ গঠিত হয়েছে। প্রতিটি রাষ্ট্রই ৫ জন স্থায়ী কিম্বা অস্থায়ী প্রতিনিধি সভায় প্রেরণ করতে পারে। কিন্তু সদস্য দেশগুলোর প্রত্যেকেই সভায় উত্থাপিত কোন বিষয়ের উপর কেবল একটিমাত্র ভোট প্রয়োগ করতে পারে।
সাধারণ পরিষদ জাতিসংঘের বার্ষিক আয়-ব্যয় বা বাজেট অনুমোদন করে। এছাড়াও, প্রতিটি সদস্য রাষ্ট্র জাতিসংঘ পরিচালনার জন্য কতটুকু অর্থ প্রদান করবে তারও সিদ্ধান্ত গ্রহণ করে।
প্রতি বৎসর সেপ্টেম্বর মাসের ৩য় মঙ্গলবার সাধারণ পরিষদের অধিবেশন বসে। সাধারণতঃ ডিসেম্বর মাসের ১ম সপ্তাহ পর্যন্ত এ অধিবেশন স্থায়ী হয়। প্রয়োজনবোধে একাধিকবারও অধিবেশন বসতে পারে।
প্রত্যেক অধিবেশনের শুরুতে অধিকাংশ সদস্যের ভোটে একজন সভাপতি বার্ষিকভিত্তিতে নিযুক্ত হন। অতঃপর তার মাধ্যমেই সভার কর্মসূচী গ্রহণ ও পরবর্তী কার্যক্রম পরিচালিত হয়ে থাকে। অধিকাংশ সদস্য রাষ্ট্রের ভোটে যে-কোনরূপ সিদ্ধান্ত গৃহীত হয়।
সাধারণ পরিষদ জাতিসংঘের গুরুত্বপূর্ণ সংস্থা হিসেবে নিচের কাজগুলো সম্পাদন করে থাকে।
বার্ষিকভিত্তিতে সভার কার্য পরিচালনার জন্য সংখ্যাগরিষ্ঠ ভোটে সদস্যভূক্ত রাষ্ট্রের একজন প্রতিনিধিকে "সভাপতি" হিসেবে নির্বাচিত করা হয়। ২০১২ সাল থেকে এক বছরের জন্য সভাপতি হিসেবে সার্বিয়ার ভাক জেরেমিক এবং উপ-সভাপতি হিসেবে তুরস্কের ইরতুগ্রুল আপাকান নির্বাচিত হয়েছেন।
      "চিহ্নিত করা হচ্ছে: মূল সদস্যগুলি কে"
ওহ ডার্লিং! ইয়ে হ্যায় ইন্ডিয়া!

ওহ ডার্লিং! ইয়ে হ্যায় ইন্ডিয়া! () এটি ১৯৯৫ সালের একটি বলিউড চলচ্চিত্র। ছবিটি প্রযোজনা ও পরিচালনা করেছেন কেতন মেহতা। ছবিতে অভিনয় করেছেন শাহরুখ খান, দীপা সাহি, জাভেদ জাফরে, অনুপম খের ও অমরেশ পুরী। এটি ১৯৯৫ সালের ১১ আগস্ট মুক্তি পায়।
রাম জানে

রাম জানে এটি ১৯৯৫ সালের একটি বলিউড চলচ্চিত্র। ছবিটি পরিচালনা করেছেন রাজিভ মেহরা এবং প্রযোজনা করেছেন পারভেশ সি. মেহরা। (ছবির গল্পের ধারাপাত শুরু হয় শাহরুখ খান এর নাম অনুসারে) যিনি একজন গুন্ডা হয়ে ওঠেন। তিনি একটি ধর্মযাজকদের সঙ্গে বৈঠক শেষে যারা তার নাম জিজ্ঞাসা করে উত্তরে "রাম জানে" (আল্লাহ জানে) বলেন পরে নাম রাম জানে ব্যবহার করা হয়।
ছবিটি ১৯৯৫ সালের ৮ম সর্বাধিক ব্যবসা সফল হিন্দি ছবি এবং দর্শকরা এটি সহ চতুর্থ বার শাহরুখ খানকে একটি নেতিবাচক ভূমিকায় অভিনয় করতে দেখলেন, এর আগে আছে বাজীগর, ডর এবং আঞ্জাম ছবি গুলোতে। ছবিটি মূলত "জেমস ক্যাগনি'র" এঞ্জেলস উইথ ডার্টি ফেইসেস থেকে অনুপ্রাণিত হয়। এটিতে অন্যান্য অভিনয় শিল্পীরা হলেন জুহি চাওলা, ভিভেক মুশরান, পঙ্কজ কাপুর, দেভেন বর্মা ও গুলশান গ্রোভার।
ত্রিমূর্তি (১৯৯৫-এর চলচ্চিত্র)

ত্রিমূর্তি () হল ১৯৯৫ সালের একটি ভারতীয় হিন্দি ভাষার চলচ্চিত্র। ছবিটি পরিচালনা করেছেন মুকুল আনন্দ এবং প্রযোজনা করেছেন সুভাষ ঘাই। ছবিটিতে এই ত্রিমুর্তির ভূমিকায় অভিনয় করেছেন অনিল কাপুর, জ্যাকি শ্রফ ও শাহরুখ খান, অঞ্জলি জঠর।
ল্যারি পেইজ

লরেন্স "ল্যারি" পেইজ (; জন্ম: ২৬শে মার্চ ১৯৭৩) একজন আমেরিকান কম্পিউটার বিজ্ঞানী এবং ইন্টারনেট উদ্যোক্তা। তিনি সের্গেই ব্রিনের সাথে গুগল প্রতিষ্ঠা করেন।
পেইজ হলেন গুগলের মূল প্রতিষ্ঠান আলফাবেট ইনকর্পোরেশনের প্রধান নির্বাহী অফিসার। গুগলের সিইও হিসেবে ২০০১ সালের আগস্ট মাসে পদত্যাগ করার পর, এরিক এমারসনের পক্ষে, তিনি ২০১১ সালের এপ্রিলে আবার একই পদে আসীন হন। তিনি ২০১৫ সালের জুলাই মাসে এলফাবেটের সিইও হবার জন্য আবারও পদত্যাগের ঘোষণা দেন, যার অধীনে গুগলের সম্পদসমূহ পুনর্সজ্জিত করা হবে। পেইজের অধীনে থাকাবস্থায় এলফাবেট বিভিন্ন ধরনের ইন্ডাস্ট্রিতে বড় আকারের উন্নয়ন সাধন করতে ইচ্ছুক।
অক্টোবর ২০১৭ পর্যন্ত তিনি বিশ্বের ১২তম ধনী ব্যক্তি, তার ব্যক্তিগত সম্পদ আনুমানিক ইউএস$ ৪৭ বিলিয়ন (জুলাই ২০১৭)
পেইজ হলেন পেইজ র‍্যাংকের উদ্ভাবক, যা গুগলের সার্চ র‍্যাংকিং এলগরিদম হিসেবে বেশি পরিচিত। তিনি ২০০৪ সালে মার্কনি পুরস্কার পান।
পেইজ ১৯৭৩ সালের ২৬শে মার্চ মিশিগানের পূর্ব ল্যাসিং এ জন্মগ্রহণ করেন। পেই কোন গতানুগতিক ধর্ম অনুসরণ করেন না। তার বাবা, সিনিয়র কার্ল ভেক্টর ১৯৬৫ সালে মিশিগান ইউনিভার্সিটি থেকে কম্পিউটার বিজ্ঞানের উপর পিএইচডি ডিগ্রী অর্জন করেন, যখন বিভাগটি যাত্রা শুরু করে। এবং বিবিসি রপোর্তার স্মেল তাকে "কম্পিউতার বিজ্ঞান ও আর্টিফিশিয়াল ইন্টেলিজেন্সের অগ্রদূত" হিসেবে আখ্যায়িত করেছেন। তিনি মিশিগান স্টেট বিশ্ববিদ্যালয়ের কম্পিউটার বিজ্ঞান বিভাগের প্রভাষক ছিলেন। পেইজের মা, গ্লোরিয়া ছিলেন লাইমেন ব্রিগস কলেজ এবং মিশিগান স্টেট বিশ্ববিদ্যালয়ের কম্পিউটার প্রোগ্রামিংয়ের নির্দেশক।
সাক্ষাৎকারের সময় পেইজ তার শৈশবের স্মৃতিচারণ করেন, তার বাসা "সাধারণত ছড়ানো ছিটানো কম্পিউটার বিজ্ঞান ও প্রযুক্তি বিষয়ক ম্যাগাজিন ভর্তি একটা জঞ্জাল" ছিল, এমন একটা পরিবেশ যার মাঝে তিনি সম্পূর্ণ ডুবে গেছিলেন। শিশুকালে পেইজ ছিলেন একজন ক্ষুধার্ত পাঠক, ২০১৩ সালের গুগল উদ্যোক্তাদের চিঠিতে তিনি লিখেছিলেনঃ "আমার মনে আছে, প্রচুর পরিমাণ সময় আমি বই ও ম্যাগাজিনে ঢালতাম"। লেখক নিকোলাস কার্লসনের মতে, বাসার পরিবেশ এবং তার অভিভাবকের মিলিত অনুপ্রেরণা "সৃজনশীলতা এবং উদ্ভাবনে উতসাহিত করেছিল"। পেইজ সেক্সোফোনও বাজাতেন, এবং বড় হতে হতে বাদ্য রচণা শিখেছিলেন। পেইজ উল্লেখ করেছেন যে, তার সংগীত শিক্ষা তাকে অসীম ধৈর্য ও দ্রুতগতিতে কম্পিউটিং কারতে ঘোরের মত উতসাহ জুগিয়েছিল। "এক অর্থে আমার মনে হয়, সংগীত শিক্ষা আমাকে জন্য উচ্চগতির গুগল নেতৃত্বে ধাবিত করেছিল।" এক সাক্ষাতকারে পেইজ জানান, "সংগীতে তুমি সময় সম্বন্ধে ব্যাপক ওয়াকিবহাল। সময় যেন মূল বিষয়।" এবং সেজন্য, "তুমি যদি একে সংগীতের দিক থেকে বিচার কর, তুমি যদি পার্কাশনিস্ট হও, তুমি কিছু একটা ঘটাও, সেটা মিলিসেকেন্ডের মধ্যে, সেকেন্ডের ভগ্নাসগশের মধ্যে হবেই।"
ল্যারি ইউনিভার্সিটি অব মিশিগান থেকে কম্পিউটার প্রকৌশলে সম্মানসহ ব্যাচেলর অব সায়েন্স ডিগ্রি অর্জন করেন এবং স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে মাস্টার অব সায়েন্স ডিগ্রি অর্জন করেন।
১৯৯৮ সালে পেইজ সের্গেই ব্রিনের সাথে মিলে সার্চ ইঞ্জিন গুগল প্রতিষ্ঠা করেন।
২০০৭ সালে পেইজ লুসিন্ডা সাউথওয়ার্থকে বিয়ে করেন। পেইজের একটি সন্তান রয়েছে।
অজাচার

অজাচার হলো ঘনিষ্ঠ রক্তীয় সম্পর্ক আছে এমন আত্মীয়ের সঙ্গে যৌনকর্ম বা যৌনসঙ্গম। সাধারণত অজাচার তিনটি যৌনসম্পর্কে ইঙ্গিত করে; যথা: কন্যার সঙ্গে পিতার, পুত্রের সঙ্গে মাতার এবং বোনের সঙ্গে ভাইয়ের যৌনকর্ম বা যৌনসঙ্গম।
আধুনিক ও সভ্য সমাজে এধরনের সম্পর্ক ঘৃণ্য পরিপ্রচলিত আইন ও সামাজিক মূল্যবোধ এই তিন মাপকাঠিতেই নিষিদ্ধ ও পরিত্যাজ্য বিবেচিত হলেও সমাজে গোপনে অজাচার সংঘটিত হয়ে থাকে। কন্যার সঙ্গে পিতার এবং ছোটো বোনের সঙ্গে ভাইয়ের অজাচারের কথা বেশি শোনা যায়। এছাড়া সৎকন্যার সঙ্গে পিতার এবং সৎবোনের সঙ্গে সৎভাইয়ের অজাচার তুলনামূলকভাবে বেশি। তবে অনেক দেশে গোপনে মায়ের সাথে যৌন সম্পর্ক গড়ে উঠে । আর এটা পরিবারের মধ্যে সীমাবদ্ধ থাকে। কিছু ক্ষেত্রে পাশ্চাত্যের দেশগুলোতে কিশোর ছেলেরা তার নিজ মায়ের সাথে যৌন সম্পর্ক স্থাপন করে। james Wiliam সম্মতিতে সে তার মা বোনের সাথে সহবাস করে।
সম্মতির বয়স (age of consent) হিসাবে একজন প্রাপ্তবয়স্ক এবং একজন ব্যক্তির মধ্যে ঘটা অজাচার শিশু যৌন নিপীড়ন বলে গণ্য। শিশু নির্যাতনগুলোর মধ্যে অন্যতম চরমপন্থা মূলক নির্যাতন হিসেবে অজাচারবৃত্তিকে ধরা হয়। এর ফলে ভিক্টিমের গুরুতর বা দীর্ঘস্থায়ী মানসিক স্নায়ুরোগ হবার আশঙ্কা থাকে, এই আশঙ্কা আরো তীব্রতর হয়ে উঠে, যদি তা পরিবারের সবচেয়ে কাছের সম্পর্ক পিতা কর্তৃক হয়। এর যে ব্যাপ্তি তা, সাধারণভাবে নির্ণয় করা দুরূহ। কিন্তু গবেষণাগুলো বলছে, মোট জনসাধারণের ১০-১৫ শতাংশ, অন্তত একবারের জন্য হলেও এই ধরনের যৌনতার সংস্পর্শে গিয়েছে। যাদের মধ্যে ২ শতাংশের কম যৌন সঙ্গমে জড়িত হয়েছিল বা জোড় করে তাদের যৌন সঙ্গম করার জন্য চাপাচাপি করা হয়েছিল। গবেষকদের মতে, শুধুমাত্র নারীদের ক্ষেত্রে এই হার ২০ শতাংশের বেশি।
পিতা-কন্যার মধ্যে অজাচারবৃত্তি বহু বছর ধরে চলে আসছে বলে নানান প্রতিবেদন থেকে জানা যায়। সাম্প্রতিক সময়ের গবেষণাগুলো দেখিয়েছে যে, সহোদরের (একই বাবা-মায়ের সন্তান, ভাই বোন) মধ্যে অজাচারবৃত্তিও সমাজে যথেষ্ট পরিমাণে পাওয়া যায়। এ ক্ষেত্রে দেখা যায়, পরিবারের বড় ভাই, তার অজাচারবৃত্তি চরিতার্থ করতে তার ছোট ভাই বা বোনকে বেছে নেয়। গবেষকদের মতে, অন্য যে কোনো অজাচারবৃত্তির তুলনায়, সহোদরের মধ্যে অজাচার; সমাজে অনেক বেশি পরিমাণে হয়ে থাকে। কিছু গবেষণা দেখিয়েছে, এসব অজাচারবৃত্তিকারীরা যখন বয়ঃসন্ধিকালীন সময়ে পদার্পণ করে, তখন সে তার চেয়ে ছোট সহোদরকে নির্যাতন করার জন্য নির্বাচিত করে। এরা প্রাপ্তবয়স্ক অজাচার বৃত্তিকারীদের তুলনায়; ভিক্টিমকে দীর্ঘ সময় ধরে নির্যাতন করে, ভিক্টিমের উপর ঘনঘন এবং বারবার সহিংসতা চালায়। পিতা অথবা সৎ পিতার তুলনায়, সহোদরের সাথে অজাচারবৃত্তিতে, পেনেট্রেটিভ এক্টের (শিশ্ন দ্বারা ভেদ করা) হার উচ্চমাত্রায় বেশি বলে জানা যায়। সৎপিতা কর্তৃক অজাচারের তুলনায় বড় ভাই বা আপন পিতা কর্তৃক অজাচারে ভিক্টিমের মানসিক পীড়া বেশি হয় বলে গবেষণা ও প্রতিবেদনে উল্লেখ করা হয়েছে।
মোহনচূড়া

মোহনচূড়া () বাংলাদেশের একটি বিরল পাখি। তবে এশিয়া ও ইউরোপে এটি প্রচুর দেখা যায় এবং এটি বিলুপ্তির শংকামুক্ত। এর অনেকগুলো উপপ্রজাতি রয়েছে। সেইন্ট হেলেনা প্রজাতিটি সম্পূর্ণরূপে বিলুপ্ত হয়েছে। এর অন্যান্য নাম হুদহুদ, কাঠঠোকরা, কাঠকুড়ালি ইত্যাদি। পাখিটির নামকরণ 'মোহনচূড়া' দিয়েছেন কথাসাহিত্যিক বনফুল। এটি 'Upupidae' পরিবারের অন্তর্ভুক্ত একটি পাখি। এই পাখি দেখতে অত্যন্ত সুন্দর, এর ঝুঁটি ও পাখার সৌন্দর্য একে বিশেষায়িত করেছে।
মোহনচূড়া পাখি ২৫-৩২ সে.মি লম্বা পর্যন্ত লম্বায় হয়। বাদামি শরীর, ডানা ও লেজে সাদা ও কালো দাগ আছে। এর ঠোঁট দীঘল ও কিছুটা বক্র, রং কালচে লম্বা। মাথায় একটি সুন্দর ঝুঁটি আছে,ঝুঁটি দেখতে হলদে বর্ণ। উত্তেজিত হলে পাখিটি ঝুঁটি প্রসারিত করে। বাদামি পালকের মাথাটা কালো।
এটি মেঠো পাখি, গ্রামে ঘরবাড়ির আঙ্গিনায় দেখতে পাওয়া যায়। বাসা করে গাছের কোটরে, পুরনো দেয়ালের ফাঁক-ফোঁকরে।
বিভিন্ন কীট-পতঙ্গ, কেঁচো, বিভিন্ন ফল। লম্বা ঠোঁট মাঠের গর্তে ঢুকিয়ে পোকামাকড় বের করে এনে খায়। অভিনব কায়দায় উঁইপোকা বের করে আনে ওরা। উঁইয়ের বাসা বা গর্তে লম্বা ঠোঁট ঢুকিয়ে দেয়। উঁইরা ঠোঁট বেয়ে ওঠে। ঠোঁট বেরিয়ে মাটিতে ঠোকরায়। উঁইয়েরা পড়ে ঝরে। টপটপ গেলে আবারও ঢোকায় ঠোঁট।
এ পাখিটির প্রজনন মৌসুম বৎসরের মার্চ থেকে জুন। বাসা বানিয়ে ডিম দেয় ৪-৫টি। গোলাকার ধরনের। রং সাদা। স্ত্রী পাখি ডিমে ১৮-২০ দিন তা দিয়ে বাচ্চা ফোটায়। সদ্যোজাত ছানাদের রঙ কিছুটা বাদামি। ক্ষুদ্র ক্ষুদ্র পালক থাকে শরীরে।
ক্ষতিকর পোকামাকড় খেয়ে এটি ফসলের জন্য উপকারি পাখি হিসেবে সমাদৃত। তাই অনেক দেশে আইন করে একে রক্ষা দেয়া হয়েছে। মানব সভ্যতার বিভিন্ন যুগের সংস্কৃতিতে একে সম্পৃক্ত হতে দেখা যায়। প্রাচীন মিসরে একে পবিত্র জ্ঞান করা হত। বাইবেল ও কুরআনে এই পাখির উল্লেখ আছে। কুরআনের সুরা নামলের ২০-২২ নং আয়াতে বলা হয়েছে, একটি হুদহুদ পাখি নবী হযরত সুলাইমান -এর পোষা ছিল এবং এর কাজ ছিল বিভিন্ন স্থান থেকে খবরাখবর সংগ্রহ করে নবীকে জানানো। নবী হজরত সুলাইমান (দঃ) এই পাখির দ্বারা ভূগর্ভস্থ জল ও আবহাওয়ার তথ্য সংগ্রহ করতেন। প্রাচীন পারস্যে এই পাখিকে সততার প্রতীক হিসেবে দেখা হত। তবে ইউরোপে একে চোর হিসেবে গণ্য করা হত। এস্তোনিয়ায় একে মৃত্যুর প্রতীকরূপে দেখা হয়।
আবদুর রাজ্জাক (অধ্যাপক)

আব্দুর রাজ্জাক (১৯১৪ - ২৮ নভেম্বর, ১৯৯৯) বাংলাদেশের একজন বিশিষ্ট শিক্ষাবিদ এবং বুদ্ধিজীবী। ১৯৭৩ সালের প্রথমদিকে ভারতের দিল্লি বিশ্ববিদ্যালয় তাকে পিএইচডি ডিগ্রি প্রদান করে। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে মনোনীত করে।
তার জ্ঞানের পরিধি বিস্তৃত ছিল বিশেষত প্রাচ্যতত্ত্ব, ইতিহাস ও রাজনীতিতে। তিনি 'শিক্ষকদের শিক্ষক' হিসেবে অভিহিত হতেন। তার অনুগামীদের মধ্যে শুধু বুদ্ধিজীবী নয়, শেখ মুজিবুর রহমানসহ অনেক রাজনৈতিক নেতাও ছিলেন।
রাজ্জাক ১৯১৪ সালে ঢাকার নবাবগঞ্জ উপজেলার পাড়াগ্রামে তাঁর মাতুলালয়ে জন্মগ্রহণ করেন। তার বাবা আব্দুল আলি একজন পুলিশ অফিসার ছিলেন। তার পৈতৃক নিবাস ছিলো ঢাকা জেলার কেরাণীগঞ্জ থানার আলীনগর গ্রামে। উনার শৈশব কাল কলাতিয়াতেই কেটেছে। শৈশবের লেখাপড়ার হাতে খড়িও কলাতিয়া স্কুলে। বেশ ক’বছর কলাতিয়ায় তার শৈশব কাটলেও পরবর্তীকালে তারা স্বপরিবরে ঢাকায় স্থানন্তরিত হন। ঢাকার মুসলিম সরকারি উচ্চ বিদ্যালয় থেকে মাধ্যমিক এবং ঢাকা কলেজ থেকে উচ্চ-মাধ্যমিক পাস করেন। ১৯৩১ সালে তিনি ঢাকা বিশ্ববিদ্যালয়ের রাজনৈতিক অর্থনীতি বিভাগে ভর্তি হন। ১৯৩৬ সালে তিনি প্রথম শ্রেণিতে স্নাতকোত্তর পাস করেন। তিনি লন্ডন স্কুল অফ ইকোনমিক্সে অধ্যাপক হ্যারল্ড লাস্কির অধীনে পিএইচডি করার জন্যে লন্ডন গমন করেন; তবে লাস্কি পরলোকগমন করায় তার থিসিস মূল্যায়ন করার মতো কেউ নেই এই বিবেচনায় তিনি থিসিস জমা না-দিয়েই (অর্থাৎ কোনো ডিগ্রি ছাড়াই) দেশে প্রত্যাবর্তন করেন।
১৯৩৬ সালে তিনি ঢাকা বিশ্ববিদ্যালয়ের রাজনৈতিক-অর্থনীতি বিভাগে প্রভাষক হিসেবে যোগ দেন। পরবর্তীতে এ বিভাগ থেকে অর্থনীতি এবং রাষ্ট্রবিজ্ঞান দুটি পৃথক বিভাগ প্রতিষ্ঠিত হলে তিনি রাষ্ট্রবিজ্ঞান বিভাগে যোগ দেন। পদোন্নতির আবেদন করতেন না বিধায় তিনি দীর্ঘকাল জ্যৈষ্ঠ প্রভাষক হিসেবে কর্মরত ছিলেন। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে নিয়োগ দিলে তিনি ঢাকা বিশ্ববিদ্যালয় থেকে অবসর নেন।
প্রফেসর আব্দুর রাজ্জাক অল্প কিছু প্রবন্ধ ছাড়া কিছুই রচনা না করলেও তার অসাধারণ জ্ঞান ও প্রজ্ঞার কারণে কিংবদন্তির খ্যাতি অর্জন করেন। আহমদ ছফা তাকে নিয়ে "যদ্যপি আমার গুরু" নামে একটি বই রচনা করেছেন। এছাড়া সরদার ফজলুল করিম তার সাথে আলাপচারিতার ওপর ভিত্তি করে একটি বই লিখেছেন "ঢাকা বিশ্ববিদ্যালয় ও পূর্ববঙ্গীয় সমাজঃ অধ্যাপক আব্দুর রাজ্জাকের আলাপচারিতা"।
চাহাত (১৯৯৬-এর চলচ্চিত্র)

চাহত (, "আকাঙ্ক্ষা") ১৯৯৬ সালের একটি বলিউড চলচ্চিত্র। ছবিটি পরিচালনা করেছেন মহেশ ভাট এবং যৌথভাবে প্রযোজনা করেছেন রবিন ভাট ও বিরল লাখিয়া। ছবিতে প্রধান দু'টি চরিত্রে অভিনয় করেছেন শাহরুখ খান ও পূজা ভাট ও খলনায়কের ভূমিকায় আছেন নাসিরুদ্দিন শাহ্। ছবিটি ১৯৯৬ সালের ৬ জুন মুক্তি লাভ করে। শাহরুখ খান অক্টোবর ২০১৩ সালে মহেশ ভাটের কাছ থেকে রেড চিলিজ এন্টারটেইনমেন্টের ব্যানারে এই ছবির স্বত্ব কিনে নেন।
আর্মি (চলচ্চিত্র)

আর্মি (ইং: Army) এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন রাম শেঠি এবং ছবিটিতে অভিনয় করেছেন শ্রীদেবী, ড্যানি দেনজংপা, শাহরুখ খান, রণিত রাই, রভি কিষান ও মনীশ ব্যাহল। এটি ১৯৯৬ সালের ২৮ জুন মুক্তি দেয়া হয়। চলচ্চিত্রটি শোলে থেকে অনুপ্রাণিত বলে জানা গেছে।
দুশমন দুনিয়া কা

দুশমন দুনিয়া কা () ১৯৯৬ সালে মুক্তিপ্রাপ্ত একটি বলিউড চলচ্চিত্র। এই চলচ্চিত্রটি পরিচালনা করেছেন মেহমুদ এবং প্রযোজনা করেছেন অশোক মিশ্র। এই চলচ্চিত্রে অভিনয় করেছেন নবাগত লায়লা মেহদিন, মঞ্জুর আলী ও জীতেন্দ্র। এছাড়াও শাহরুখ খান ও সালমান খান বিশেষ অতিথি হিসেবে আবির্ভূত হন।
গুদগুদি

গুদগুদি () এটি একটি ভারতীয় হিন্দি চলচ্চিত্র। ছবিটি পরিচালনা করেছেন বাসু চ্যাটার্জী এবং প্রযোজনা করেছেন অশোক মিশ্র। ছবিটিতে অভিনয় করেছেন অনুপম খের, প্রতিভা সিনহা, দেব মুখার্জী, যুগল হংসরাজ, প্রতিক্ষা লঙ্কার ও এবং একটি বিশেষ অতিথি চরিত্র হিসেবে আছেন শাহরুখ খান।
অজয় প্রসাদ বোম্বে (অধুনা মুম্বাই) আসে একটি বিয়ের নিমন্ত্রণ রক্ষা করতে। তার স্ত্রী ও ছেলে আসতে পারেনি অজয়ের সাথে। অজয়ের মূল সমস্যা সে ভীষন কল্পনাবিলাসী। অদ্ভুত, আজগুবি ভাবনা চিন্তা করে ও বাস্তবের সাথে মিলিয়ে হাসির খোরাক তৈরি করে থাকে প্রায়ই। রবি নামক এক ব্যক্তি অজয়কে নিয়ে আসে এক ফ্ল্যাটবাড়িতে যেখানে উল্টোদিকেই থাকে চাঁদনী, যে কিনা উঠতি অভিনেত্রী ও বিজ্ঞাপনের মডেল। অজয় তার প্রতি দুর্বল হয়ে পড়ে এবং তার কল্পনার ঘোড়দৌড় জন্ম দেয় অনাবিল হাসির।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৫০০০ মিটার

২০০৮ অলিম্পিক গেমসে পুরুষদের ৫০০০মিটার দৌড়ানোর প্রতিযোগিতা আগস্টের ২০ থেকে ২৩ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৩:২১.৫০সেকেন্ড (A মান) এবং ১৩:২৮.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম চারজন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।
ইয়েস বস

ইয়েস বস () এটি ১৯৯৭ সালের একটি বলিউড চলচ্চিত্র। ছবিটি পচালনা করেছেন আজিজ মির্জা। ছবিটিতে অভিনয় করেছেন শাহরুখ খান, জুহি চাওলা ও আদিত্য পান্চলি। এটি ১৯৯৭ সালের ১৮ জুলাই মুক্তি পায়। ছবিটি For Love or Money নামের চলচ্চিত্রের কাহিনীর ছায়া অবলম্বনে নির্মিত। ছায়াছবিটি ১৯৯৭ সালে বলিউডে মুক্তিপ্রাপ্ত সর্বাধিক আয়ের তালিকায় ১৩ তম ব্যবসাসফল ছবি । চলচ্চিত্রটির তামিল সংস্করণ "গুরু এন আলু" ২০০৯ সালে মুক্তি পায়।
ছবির গল্প গড়ে উঠেছে রাহুল শাহরুখ খান কে কেন্দ্র করে, একজন মধ্যবিত্ত আয়ের মানুষ, যে তার চাকরিতে বাড়তি আয়ের জন্য অফিস প্রধানের বিভিন্ন মেয়েদের সাথে পরকীয়া সম্পর্ক চালাতে সাহায্য করে। তার বস সিদ্ধার্থ আদিত্য পাঞ্চলি, একজন লোভী ব্যক্তি যে এক ধনী মেয়েকে কাশ্মিরা শাহ ফাঁদে ফেলে বিয়ে করেছে কেবলমাত্র মেয়েটির বিশাল সম্পত্তির জন্য।
সীমা জুহি চাওলা, এক উচ্চাকাঙ্ক্ষী তরুণী ও উঠতি মডেল। রাহুল আর সীমার পরিচয় হয় কিন্তু সিদ্ধার্থ সীমাকে পছন্দ করে তার লালসা মেটানোর জন্য এবং রাহুলকে বলে সীমাকে ফাঁদে ফেলতে, যাতে সে তাকে ভোগ করতে পারে। অন্য উপায় না পেয়ে রাহুল তাই করে । কিন্তু রাহুলের মনের মধ্যে সীমার জন্য ভালোবাসা জন্ম নেয়। সীমা যদিও সিদ্ধার্থের প্রেমে পড়ে, কিন্তু তার স্ত্রীকে বোকা বানাতে সীমা ও রাহুল ছদ্ম স্বামী স্ত্রীর অভিনয় করতে বাধ্য হয় । কিন্তু বিদেশে শুটিং করতে যেয়ে সীমা ধীরে ধীরে রাহুলের সরলতায় মুগ্ধ হয়।
রাহুলের মায়ের হৃৎপিণ্ডের সমস্যার কারণে তিনি কোন মানসিক আঘাত সহ্য করতে পারেন না। ভূষণ গুলশান গ্রোভার রাহুলকে চাপে রাখতে রাহুলের মাকে জানায় রাহুল বিবাহিত। মাকে ভালো রাখতে রাহুল ও সীমা তাদের ছদ্ম স্বামী স্ত্রীর অভিনয় চালিয়ে যেতে বাধ্য হয় এবং এক পর্যায়ে একে অন্যের প্রেমে পড়ে।
যখন সিদ্ধার্থ এ কথা জানতে পারে সে রাহুলকে চাকরি থেকে বরখাস্ত করে । কিন্তু ভালবাসার জয় হয় যখন সীমা বিত্ত বৈভব ছেড়ে রাহুলের কাছে ফিরে যায়।
ইয়েস বস
সাউন্ড ট্র্যাক এ্যালবাম - যতিন ,ললিত
মুক্তির সময়- ১৯৯৭
ধরন- ছায়াছবির গান
দৈর্ঘ্য ৩০:২১
ছবিটিতে ৬ টি গান ছিল, কথা লিখেছিলেন জাভেদ আখতার, সঙ্গীত পরিচালনা করেন যতীন-ললিত
১ মে কোঁই এয়সা গীত গায়ু অভিজিত, অলকা ০৫:১১
২ চুড়ি বাজে হ্যাঁয় কাহি উদিত নারায়ন, অলকা ০৫:০৫
৩ চান্দ তারে অভিজিত ০৪:৪৮
৪ সুনিয়ে তো অভিজিত ০৫:১২
৫ জাতা হ্যাঁয় টু কাহা অভিজিত ০৫:৩৫
৬ এক দিন আপ কুমার শানু, অলকা ০৪:৩০
জয়ী
• শ্রেষ্ঠ গায়ক - অভিজিত - "মে কোঁই এয়সা গীত গায়ু "
মনোনয়ন
• শ্রেষ্ঠ অভিনেতা - শাহরুখ খান
• শ্রেষ্ঠ অভিনেত্রী - জুহি চাওলা
• শ্রেষ্ঠ সঙ্গীত - যতীন-ললিত
• শ্রেষ্ঠ গীতিকিতিকারজাভেদ আখতার- চান্দ তারে
• [[ ফিল্মফেয়ার শ্রেষ্ঠ খল অভিনেতা - আদিত্য পাঞ্চলি
[[বিষয়শ্রেণী:১৯৯৭-এর চলচ্চিত্র]]
[[বিষয়শ্রেণী:ভারতীয় চলচ্চিত্র]]
[[বিষয়শ্রেণী:১৯৯০-এর দশকের হিন্দি ভাষার চলচ্চিত্র]]
[[বিষয়শ্রেণী:যতীন-ললিত সুরারোপিত চলচ্চিত্র]]
[[বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র]]
সেগুন

সেগুন (ইংরেজি: Teak) হল নিরক্ষীয় ও ক্রান্তিয় অঞ্চলের এক প্রজাতির গাছ এবং এ গাছের কাঠ। এর বৈজ্ঞানিক নাম Tectona grandis। এ গাছের কাঠ বেশ শক্ত হয় এবং আসবাবপত্র বানাতে সেগুন কাঠের ব্যবহার সমাদৃত। সেগুন গাছ একটি বৃহৎ পর্ণমোচী বা পাতাঝরা উদ্ভিদ যা শক্তকাঠের মিশ্রবনভূমিতে বেশি দেখা যায়। সেগুন গাছের ফুল আকারে ছোট, রং সাদা এবং সুগন্ধ যুক্ত আর এর পাতা আকারে বড় এবং পেছন দিকে ছোট আঁশ থাকে।
সেগুন একটি বৃহদাকার পর্ণমোচী বা পাতাঝরা উদ্ভিদ যা উচ্চতায় ৪০ মিটার পর্যন্ত হয়ে থাকে। এর কাণ্ড ধূসর বা ধূসর–বাদামি রংয়ের। পাতাগুলো অনেকটা ডিম্বাকার এবং মাঝে বেশ চওড়া, দৈর্ঘ্যে ১৫–৪৫ সে.মি. (৫.৯–১৭.৭ ইঞ্চি) এবং প্রস্থে ৮–২৩ সে.মি. (৩.১–৯.১ ইঞ্চি)। পাতাগুলো শক্ত বোঁটার দ্বারা কাণ্ডের সাথে যুক্ত থাকে এবং বোঁটা গুলো দৈর্ঘ্যে ২–৪ সে.মি. (০.৮–১.৬ ইঞ্চি) হয়ে থাকে। পাতার প্রান্তগুলো সমান ।
সুগন্ধি সাদা ফুল গুলো ২৫–৪০ সে.মি. লম্বা আর ৩০ সে.মি. ছড়ানো গুচ্ছের মধ্যে জুন থেকে আগস্ট মাসে ফুটে থাকে । ফল গুলো পরিপক্ব হয়ে অক্টোবর - নভেম্বর মাসে গাছ থেকে ঝরে পড়ে । একটি ফলে মাত্র একটি বীজ থাকে । বীজ থেকে চারা গজানোর জন্য বীজকে বারবার পানিতে ভেজান ও রোদে শুকানোর দরকার হয় ।
সেগুন গাছের আদি নিবাস দক্ষিণ ও দক্ষিণপূর্ব এশিয়া, বিশেষত: ভারত, বাংলাদেশ, মায়ানমার, ইন্দোনেশিয়া ও মালয়েশিয়া । তবে পৃথিবীর বিভিন্ন দেশে বর্তমানে এ গাছ পাওয়া যায় ও বাণিজ্যিক ভিত্তিতে চাষ করা হয় যার মধ্যে উল্ল্যেখযোগ্য হল আফ্রিকা ও ক্যারিবিয়ান দেশকসমূহ । পৃথিবীর মোট সেগুন কাঠের যোগানের একতৃতীয়াংশই আসে মায়ানমার থেকে।
এই কাঠ দিয়ে গৃহনির্মাণের জন্যে বীম, বরগা, দরজা, জানালা তৈরি হয়। ঘরের যাবতীয় আসবাব তৈরীতে এই কাঠ আদর্শ।
সুন্দর সুন্দর খেলনা, হার্মোনিয়ম, পিয়ানো, বেহালা প্রভৃতি বাদ্যযন্ত্র তৈরির জন্যে সেগুন কাঠ ব্যবহৃত হয়।
নৌকা, জাহাজ, মাস্তুল প্রভৃতি তৈরির কাজে সেগুন কাঠ ব্যবহৃত হয়।
বাড়ি ও ব্রিজ তৈরির কাজে সেগুন কাঠের প্রয়োজন হয়।
সেগুন কাঠ থেকে এক প্রকার তেল পাওয়া যায় যা ভার্নিশের কাজে লাগে। এবং ব্যথা-বেদনানাশক।
সেগুনপাতা কুঁড়ে ঘর ছাওয়ার কাজে ব্যবহৃত হয়।
জাতিসংঘ দিবস

জাতিসংঘ দিবস : প্রতি বছর ২৪ অক্টোবর তারিখে বিশ্বের সকল স্বাধীন ও সার্বভৌম রাষ্ট্রে এই দিবস উদ্‌যাপিত হয়। সাধারণ পরিষদের সিদ্ধান্ত অনুসারে "জাতিসংঘ সনদ" অনুমোদনের দিনে ১৯৪৮ সালে এ দিবস পালনের জন্য নির্দিষ্ট করা হয়েছিল।
জাতিসংঘ দিবসের মাধ্যমে বিশ্ববাসীর কাছে জাতিসংঘের লক্ষ্য এবং উদ্দেশ্যকে উৎসর্গ করা হয়েছে। দিবসটি "জাতিসংঘ সপ্তাহ" যা ২০ থেকে ২৬ অক্টোবর পর্যন্ত চলমান, তার একটি অংশ।
সচরাচরভাবে জাতিসংঘ দিবসে বিভিন্ন ধরনের সভা-সমাবেশ, আলোচনা-অনুষ্ঠান এবং প্রদর্শনীর মাধ্যমে উদযাপিত হয়। মূলতঃ দিবসটিতে জাতিসংঘের বৈশ্বিক অর্জন ও উদ্দেশ্যকে জনসমক্ষে তুলে ধরা হয়। ১৯৭১ সালে জাতিসংঘ সাধারণ পরিষদ ঘোষণা করে যে জাতিসংঘের সদস্যভূক্ত দেশসমূহে দিবসটিকে ছুটির দিন হিসেবে পালনের জন্য সুপারিশ করে।
১৯৪৬ সাল থেকে মার্কিন যুক্তরাষ্ট্রের রাষ্ট্রপতিগণ কালানুক্রমে সাংবাৎসরিকভাবে জাতিসংঘ দিবস উপলক্ষ্যে ভাষণ দিয়ে আসছেন। সর্বশেষ ভাষণটি প্রদান করেন বর্তমান রাষ্ট্রপতি বারাক ওবামা।
কসোভোয় জাতিসংঘ দিবস উপলক্ষ্যে "অন্তর্বর্তীকালীন প্রশাসন" সরকারীভাবে ছুটি ঘোষণা করে।
জাতিসংঘ দিবসের পাশাপাশি একই দিনে বিশ্ব উন্নয়ন তথ্য দিবস পালন করা হয়। জাতিসংঘের উদ্যোগে ১৯৭২ সাল থেকে প্রতি বছরের ২৪ অক্টোবর এ দিনটি বৈশ্বিকভাবে পালিত হয়।
হার দিল যো প্যায়ার কারেগা

হার দিল যো পেয়ার কারেগা () এটি ২০০০ সালের একটি বলিউড চলচ্চিত্র। ছবিটি পরিচালনা করেছেন রাজ কানওয়ার, প্রযোজনা করেছেন সাজিদ নাদিয়াদালা এবং সঙ্গীত পরিচালনা করেছেন অণু মালিক। ছবিটির প্রধান তিনটি চরিত্রে অভিনয় করেছেন সলমান খান, প্রীতি জিন্টা ও রাণী মুখার্জী এবং শাহরুখ খান উপস্থিত হয়েছেন একজন অতিথ হিসেবে। এটি বক্স অফিসে মাঝারি অবস্থান পেয়েছে।
ডেভিড ফিলো

ডেভিড ফিলো () (২০শে এপ্রিল ১৯৬৬) একজন আমেরিকান ব্যবসায়েএ এবং ইয়াহু! এর অন্যতম প্রতিষ্ঠাতা।
ফিলো উইসকনসিনে জন্মগ্রহণ করেন। ৬ বছর বয়সে তারা লুইজিয়ানায় চলে যান।
তিনি লুইজিয়ানার () থেকে কম্পিউটার প্রকৌশলে ব্যাচেলর অব সায়েন্স ডিগ্রি অর্জন করেন। ১৯৯০ সালে তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন।
জেরি ইয়াং

জেরি ইয়াং () একজন ইন্টারনেট উদ্যোক্তা এবং ইয়াহু! এর অন্যতম প্রতিষ্ঠাতা।
জেরি তাইওয়ানের তাইপেই এ জন্মগ্রহণ করেন। তিনি দুই বছর বয়সে বাবাকে হারান। দশ বছর বয়সে মা ও ছোট ভাইসহ ক্যালিফোর্নিয়ায় চলে যান।
জেরি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন।
ওয়ান টু কা ফোর

ওয়ান টু কা ফোর () এটি ২০০১ সালের বলিউড চলচ্চিত্র। ছবিটি পরিচালনা করেছেন কে. শাশিলাল নাইর, প্রযোজনা করেছেন নাজির আহমেদ এবং সঙ্গীত পরিচালনা করেছেন এ. আর. রহমান। ছবিটিতে অভিনয় করেছেন শাহরুখ খান, জুহি চাওলা ও জ্যাকি শ্রফ। ছবিটি বক্স অফিসে একটি ঈষদুষ্ণ প্রতিক্রিয়া পেয়েছে। এই চলচ্চিত্রটি মূলত ওয়ান গুড কপ এর একটি পুনর্নির্মাণ। এই ছবিটি এখন শাহরুখ খানের রেড চিলিস এন্টারটেইনমেন্টের মালিকানাধীন।
সাথিয়া (চলচ্চিত্র)

সাথিয়া (, , , ) হচ্ছে ২০০২ সালের একটি বলিউড চলচ্চিত্র। ছবিটি পরিচালনা করেছেন শাদ আলী, যৌথভাবে প্রযোজনা করেছেন বব্বি বেদী, যশ চোপড়া ও মণি রত্নম এবং সঙ্গীত পরিচালনা করেছেন এ. আর. রহমান। চলচ্চিত্রটিতে অভিনয় করেছেন রাণী মুখার্জী, বিবেক ওবেরয় ও তনুজা। এটি মূলত তামিল ভাষার চলচ্চিত্র "আলাইপায়ুদে" (২০০০) এর পুনর্নির্মাণ যেটি পরিচালনা করেছিলেন মণি রত্নম নিজেই এবং ওটিতেও সঙ্গীত পরিচালনা করেছিলেন এ. আর. রহমান।
এই চলচ্চিত্রটিতে দুটি বর্ধিত চরিত্রে অতিথি শিল্পী হিসেবে উপস্থিত ছিলেন শাহরুখ খান ও টাবু।
সাথিয়া ফিল্মফেয়ার পুরস্কার এর ছয় পুরস্কার জিতেছে.
আলি সইদি-সৈফ

আলি সইদি-সৈফ (, জন্ম ১৫ই মার্চ, ১৯৭৮ কনস্ট্যান্টিন-এ) একজন আলজেরীয় অলিম্পিক দৌড়বীর। যদিও তার পছন্দের বিভাগ হল ১৫০০মিটার দৌড়, কিন্তু ২০০০অলিম্পিক গেমসে তিনি ইথিওপিয়ার মিলিয়ন ওল্ডের কাছে হেরে রৌপ্য পদক জেতেন।
কানাডার এডমন্টনে অনুষ্ঠিত ২০০১ বিশ্বচ্যাম্পিয়নশিপে দৌড়বাজীতে সইদি-সৈফ মূত্র পরীক্ষায় ব্যর্থ হন। তার মূত্রে শক্তিবর্ধক নিষিদ্ধ ন্যানড্রোলোন স্টেরয়েড পাওয়ায় ইন্টারন্যাশনাল অ্যাসোসিয়েশন অফ অ্যাথলেটিক্স ফেডারেশনস-এর তরফ থেকে দুই বছরের জন্য নিলম্বিত হন।
রয়েল বেঙ্গল রহস্য (চলচ্চিত্র)

রয়েল বেঙ্গল রহস্য সন্দীপ রায় পরিচালিত ২০১১ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের পঞ্চম চলচ্চিত্র এবং গোরস্থানে সাবধান!-এর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসের ভূমিকায় সাহেব ভট্টাচার্য এবং জটায়ুর ভূমিকায় বিভু ভট্টাচার্য। এটি জটায়ু চরিত্রে বিভু ভট্টাচার্যের শেষ অভিনয়।।
মহীতোষ সিংহ রায়ের আমন্ত্রণে লালমোহন গাঙ্গুলি ওরফে জটায়ু ফেলুদা ও তোপসেকে নিয়ে ভুটানের কাছাকাছি এক জঙ্গলের পাশে তার বাড়িতে যান। তাদের যাওয়ার কিছুদিন পর মহিতোষের সহকারী তড়িৎ মারা যায়। তার মৃতদেহ জঙ্গলে পাওয়া যায়। পুলিশ তদন্ত করে জানায় যে বাঘের আক্রমণে সে মারা গেছে। বাড়িতে থাকেন মহীতোষবাবুর বড় দাদা যিনি মানসিক ভারসাম্যহীন ও মহীতোষের বন্ধু শশাঙ্ক বাবু, যিনি ভাল শিকারী। খুনের জায়গায় ফেলুদা রক্তমিশ্রিত একটি তরবারি খুঁজে পান। ইতোমধ্যে মহিতোষ ফেলুদাকে একটি ধাঁধা দেন। ফেলুদা ধাঁধার উত্তর খুঁজে বের করে এবং মানুষের দাঁতহীন মুখের মত গর্তওয়ালা একটি গাছের থেকে ৫৫ হাত দূরে গুপ্তধনের সন্ধান পান। ফেলুদা তার সঙ্গীদের নিয়ে সেই গুপ্তধনের খুঁজে গেলে পথে তিনি তড়িতের চশমা ও টর্চ লাইট খুঁজে পান। ফলে তিনি আন্দাজ করেন যে তড়িৎও সেই গুপ্তধনের সন্ধান খুঁজে পেয়েছিল। ফেলুদা তদন্ত করে খুঁজে পান আসলে তড়িৎ বাঘের আক্রমণে বা কারো দ্বারা খুন হয় নি। তার হাতের তরবারি বিদ্যুৎ পৃষ্ঠ হয়ে চুম্বকের মত কাজ করে অর্থাৎ প্রকৃতিই তাকে সাজা দেয়।
ছবিটি যৌথভাবে প্রযোজনা করে শ্রী ভেঙ্কটেশ ফিল্মস ও সুরিন্দর ফিল্মস। জটায়ুর ভূমিকায় অভিনেতা বিভু ভট্টাচার্য ২২ সেপ্টেম্বর, ২০১১ মারা যান। সেদিনই তার অংশের ডাবিং শেষ হয়েছিল।
টাইমস অফ ইন্ডিয়া ছবিটিকে ৫-এ ৪ রেটিং দিয়েছে এবং এখন পর্যন্ত (২০১৬) করা সন্দীপ রায়ের সেরা ফেলুদা চলচ্চিত্র বলে উল্লেখ করেছে। ইন্ডিয়ান এক্সপ্রেসের সোমা এ চ্যাটার্জি সন্দীপ রায়ের পরিচালনার প্রশংসা করেছেন। খবর ৩৬৫ দিনের চলচ্চিত্র সমালোচক সৌগত সরকার এই ছবিকে সন্দীপ রায়ের ফেলুদার অন্যতম স্ত্রাকচারাল পারফেক্ট এবং অভিনয় সমৃদ্ধ বলে বর্ণনা করেছেন। তবে গ্রাফিকসের কাজে খুঁত ধরেছেন। সব্যসাচী চক্রবর্তী গোয়েন্দার ভূমিকার জন্য একটু বেশিই বয়স্ক হয়ে গেছেন বলে উল্লেখ করেছেন, এবং পরাণ বন্দ্যোপাধ্যায়, সাহেব ভট্টাচার্য, ও পরলোকগত বিভু ভট্টাচার্য-এর অভিনয়ের প্রশংসা করেছেন।
কুছ মিঠা হো যায়ে

কুছ মিঠা হো যায়ে () এটি ২০০৫ সালের একটি বলিউড রোমান্টিক চলচ্চিত্র। ছবিটি পরিচালনা করেছেন সামার খান, এটি তার পরিচালিত প্রথম চলচ্চিত্র এবং প্রযোজনা করেছেন কেতন মরু। ছবিতে প্রধান তিনটি চরিত্রে অভিনয় করেছেন এরশাদ ওয়ারসী, মাহিমা চৌধুরী ও পারভীন দাবাস এবং একটি বিশেষ অতিথি হিসেবে উপস্থিত হয়েছেন শাহরুখ খান। এটি ২০০৫ সালের ১৫ এপ্রিল মুক্তি লাভ করে।
দি ইনার অ্যান্ড আউটার ওয়ার্ল্ড অব শাহরুখ খান

দি ইনার অ্যান্ড আউটার ওয়ার্ল্ড অব শাহরুখ খান () এটি একটি প্রামাণ্য চিত্র / তথ্যচিত্র যা সরাসরি ডিভিডি আকারে বারার্জাত করা হয়েছে, এটি পরিবেশন করেছে "ইরোস এন্টারটেনমেন্ট"। ব্রিটিশ ভিত্তিক লেখক ও পরিচালক নাসরীন মুন্নি কবির, যিনি ​​হিন্দি সিনেমা একটি কর্তৃপক্ষের বিবেচনা দ্বারা পরিচালিত হয়।
এই তথ্যচিত্রটি মহাতারকা শাহরুখ খান এর উপর ভিত্তি ২০০৪ সঙ্গীতানুষ্ঠান সফর বৈশিষ্ট্য। ছবিটি তার বৈপরীত্য কাজ "আউটার ওয়ার্ল্ড" দিয়ে খান পরিবার এবং দৈনন্দিন জীবনের কাজ "ইনার ওয়ার্ল্ড"।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৫০০০ মিটার

২০০৮ অলিম্পিক গেমসে মহিলাদের ৫০০০মিটার দৌড়ানোর প্রতিযোগিতা আগস্টের ১৯ থেকে ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৫:০৯.০০সেকেন্ড (A মান) এবং ১৫:২৪.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম ছয়জন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।
মাম্প্‌স

মাম্প্‌স বা পনসিকা ( প্যারটাইটিস নামেও পরিচিত ), একপ্রকারের ভাইরাসজনিত ও ছোয়াচে রোগ, যা মাম্প‌স ভাইরাস দ্বারা সংঘটিত হয়ে থাকে। প্রতিষেধক আবিষ্কারের আগে, পৃথিবীব্যাপী শিশুদের মধ্যে এটি একটি সাধারণ রোগ ছিল। তৃতীয় বিশ্বের দেশগুলোতে এখনও এই রোগ স্বাস্থ্যঝুঁকির কারণ হয়ে থাকে, এছাড়া উন্নয়নশীল দেশগুলোতে প্রায়ই রোগটি দেখা যায়।
মাম্প্‌স-এর সাধারণ লক্ষণসমূহ হলো:
মাম্প্‌স একটি ছোঁয়াচে রোগ, যা সাধারণত আক্রান্ত ব্যক্তি থেকে সংক্রামক উপাদান, যেমন মুখের লালা ইত্যাদির মাধ্যমে, ব্যক্তি থেকে ব্যক্তিতে ছড়ায়। আক্রান্ত ব্যক্তি হাঁচি দিলে কিংবা সর্দি ঝাড়লে তার সূক্ষ্ম কণাগুলো বাতাসে ছড়িয়ে পড়ে, এবং অন্য ব্যক্তির নাক, চোখ কিংবা মুখ দিয়ে ভিতরে গিয়ে সংক্রমণ ঘটায়। এছাড়া খাবার ও পানীয়, আক্রান্ত ব্যক্তির সাথে ভাগাভাগি করার মাধ্যমেও মাম্প্‌স ছড়ায়। এছাড়া এই ভাইরাস, মানবশরীরভিন্ন কোনো তলেও বেঁচে থাকতে পারে, এবং পরবর্তিতে একইভাবে অন্যের সংস্পর্শে ছড়িয়ে থাকে।
মাম্প্‌স আক্রান্ত ব্যক্তি, আক্রান্ত হবার দিন থেকে আনুমানিক ৬ দিন আগে থেকে, এবং লক্ষণ দেখা দেয়ার ৯ দিন পর পর্যন্ত সংক্রামক থাকে। পর্যবেক্ষণ সময় (লক্ষণ দেখা দেয়ার আগ পর্যন্ত) ১৪-২৫ দিন হতে পারে কিন্তু সাধারণত তা ১৬-১৮ দিন হয়ে থাকে।
সবচেয়ে সাধারণ প্রতিরোধমূলক ব্যবস্থা হলো মাম্প্‌স ভ্যকসিন বা টিকা দেয়া, যা আবিষ্কার করেছিলেন মার্ক এ্যান্ড কোম্পানি'র মরিস হাইলম্যান (Maurice Hilleman)।
মাম্প্‌স-এর কোনো নির্ধারিত চিকিৎসা পদ্ধতি নেই। লক্ষণগুলোকে প্রশমিত করার জন্য আক্রান্ত ঘাঢ়/অণ্ডকোষ-স্থানে নির্দিষ্ট বিরতিতে বরফ কিংবা গরম সেঁক দেয়া হয় এবং এসেটামিনোফেন/প্যারাসিটামল-জাতীয় ব্যথানাশক (Tylenol) ব্যবহার করে ব্যথা কমানো হয়। রে'জ সিনড্রম-এর () সাথে তাত্ত্বিক সংযোগ থাকায় এ্যাসপিরিন ব্যবহৃত হয় না। গরম লবণ-জল দিয়ে গার্গল করা, নরম খাদ্য খাওয়া এবং অতিরিক্ত তরল পান করলেও লক্ষণগুলো প্রশমিত হয়।
মিনেসোটা'র স্বাস্থ্য বিভাগের তথ্যমতে, দ্বিতীয় পর্যায়ের সংক্রমণ ঠেকানোর কোনো কার্যকরী লক্ষণ-পরবর্তি পরামর্শ নেই, এমনকি লক্ষণ-পরবর্তি ভ্যাকসিন কিংবা অ্যান্টিবডিও কার্যকর নয়।
রোগীদেরকে ক্ষারীয় খাদ্য ও পানীয় পরিহার করতে পরামর্শ দেয়া হয়, কেননা এগুলো লালা গ্রন্থিকে উদ্দীপিত করে থাকে, যা খুব ব্যথা উদ্রেককারী হয়ে থাকে।
জাতিসংঘ সচিবালয়

জাতিসংঘ সচিবালয় () জাতিসংঘের ছয়টি গুরুত্বপূর্ণ শাখা বা সংস্থার অন্যতম একটি শাখা। এ শাখাটি "সেক্রেটারিয়েট" কিংবা "সম্পাদকীয় দপ্তর" কিংবা "শাসন বিভাগীয় সংস্থা" হিসেবেও পরিচিত। এটি জাতিসংঘের প্রশাসনিক বিভাগ হিসেবে দায়িত্ব পালন করছে। সংস্থার প্রধান হিসেবে রয়েছেন একজন মহাসচিব। মহসচিবকে সহযোগিতা করছেন বিশ্বের বিভিন্ন প্রান্ত থেকে আসা একদল কর্মকতা-কর্মচারী। জাতিসংঘের অন্যান্য সংগঠনের সভা অনুষ্ঠানের লক্ষ্যে পঠন-পাঠন, তথ্য প্রদান এবং আনুষ্ঠানিক সুযোগ-সুবিধাটি প্রদান করাই এর মূল কাজ। এছাড়াও সংস্থাটি অন্যান্য কাজ-কর্ম করে থাকে। জাতিসংঘ নিরাপত্তা পরিষদ, জাতিসংঘ সাধারণ পরিষদ, জাতিসংঘ অর্থনৈতিক ও সামাজিক পরিষদ-সহ জাতিসংঘের অন্যান্য সংস্থার দিক-নির্দেশনায় এটি পরিচালিত হয়।
সম্পাদকীয় দপ্তরে একজন সেক্রেটারী জেনারেল বা মহাসচিব, কয়েকজন ডেপুটি সেক্রেটারী জেনারেল বা উপ-মহাসচিব এবং আন্ডার সেক্রেটারী জেনারেল-সহ প্রায় চার হাজার কর্মকর্তা-কর্মচারীর সমন্বয়ে গঠিত হয়েছে। জাতিসংঘের সেক্রেটারী জেনারেল বা মহাসচিবকে মনোনয়নের জন্য জাতিসংঘ নিরাপত্তা পরিষদ সুপারিশ করে। পরবর্তীতে জাতিসংঘ সাধারণ পরিষদ তাকে ৫ বছরের জন্য নিযুক্ত করেন। ইচ্ছে করলে একজন মহাসচিবকে পরের মেয়াদের জন্যও মনোনীত হতে পারেন।
জাতিসংঘের একটি প্রশাসনিক বিভাগ হিসেবে জাতিসংঘ সচিবালয় নিম্নোক্ত কার্যাবলী সম্পাদন করে থাকে।
আগস্ট, ২০১৭ পর্যন্ত মোট ৯ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর ট্রিগভে হাভডেন লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।